Blaze7451/Wiki-th-20250601 huggingface dataset:
ยูนิเบล-โรดัมโก-เวสต์ฟิลด์

ยูนิเบล-โรดัมโก-เวสต์ฟิลด์ (Unibail-Rodamco-Westfield SE) เป็นเครือบริษัทมหาชนข้ามชาติของสหภาพยุโรปในธุรกิจอสังหาริมทรัพย์สำหรับการพาณิชย์ มีสำนักงานใหญ่อยู่ที่กรุงปารีส ประเทศฝรั่งเศส จดทะเบียนในตลาดหลักทรัพย์ยูโรเน็กซต์
จุดเริ่มต้นของบริษัทเริ่มจากการก่อตั้งยูนิเบล ศูนย์การค้าชื่อดังในฝรั่งเศส ก่อนจะควบรวมกับบริษัทโรดัมโกของเนเธอร์แลนด์ในปี ค.ศ. 2007 และจดทะเบียนเป็นบริษัทในสหภาพยุโรปในปี ค.ศ. 2009 ต่อมาได้ควบรวมกิจการกับเครือบริษัทเวสต์ฟิลด์ ผู้ให้บริการศูนย์การค้าชื่อดังของออสเตรเลียในปี ค.ศ. 2018 และใช้ชื่อทั้งสามของบริษัทเก่ามารวมกันเป็นชื่อบริษัทเดียวกัน

**อ้างอิง**
หมวดหมู่:บริษัทข้ามชาติ
หมวดหมู่:บริษัทของฝรั่งเศส
เทศบาลตำบลบางนกแขวก

บางนกแขวก เป็นองค์กรปกครองส่วนท้องถิ่นประเภทเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลบางนกแขวก และพื้นที่ทั้งหมดของหมู่ที่ 6 ของตำบลบางคนที ในอำเภอบางคนที จังหวัดสมุทรสงคราม เดิมมีฐานะเป็นสุขาภิบาลบางนกแขวกที่จัดตั้งขึ้นใน พ.ศ. 2506 ซึ่งเป็นสุขาภิบาลแห่งที่ 2 ของอำเภอบางคนทีและจังหวัดสมุทรสงคราม แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 1,706 คน
พื้นที่เทศบาลตำบลตั้งอยู่ทางทิศตะวันตกของอำเภอบางคนที จังหวัดสมุทรสงคราม อยู่ห่างจากที่ว่าการอำเภอบางคนทีประมาณ 11 กิโลเมตร ศาลากลางจังหวัดสมุทรสงครามประมาณ 31 กิโลเมตร อยู่ห่างจากกรุงเทพมหานครประมาณ 454 กิโลเมตร มีพื้นที่รับผิดชอบ 3.72 ตารางกิโลเมตร เป็นที่ตั้งของอาสนวิหารแม่พระบังเกิด สร้างขึ้นตั้งแต่ พ.ศ. 2433 โดยบาทหลวงเปาโล ซัลมอน มิชชันนารีชาวฝรั่งเศส และเป็นปลายของคลองดำเนินสะดวก ซึ่งเชื่อมกับแม่น้ำแม่กลองที่ตลาดบางนกแขวกเก่าแก่ที่มีอายุกว่า 100 ปี ซึ่งเป็นตลาดริมน้ำที่ยาวที่สุดของจังหวัด มีประตูน้ำบางนกแขวกสร้างขึ้นเป็นทางปล่อยเรือเข้าออกคลองซึ่งมีมากมายในสมัยก่อน
บางนกแขวกก่อตั้งชุมชนมาตั้งแต่ในสมัยก่อนรัชการที่ 4 มีการขุดคลองดำเนินสะดวกเชื่อมต่อกับแม่น้ำท่าจีน และแม่น้ำแม่กลอง เพื่อการขนถ่ายสินค้าเครื่องอุปโภคและบริโภคเข้าสู่พระนคร ดังนั้น บริเวณปากคลองบางนกแขวกจึงเป็นตลาดนัดทางเรือ ส่วนด้านในบริเวณวัดเจริญสุขารามวรวิหาร เป็นสถานที่ตั้งประตูน้ำบางนกแขวก ที่นักเดินเรือมักมาพักเพื่อรอระดับน้ำขึ้น บริเวณนี้จึงกลายเป็นตลาดประตูน้ำบางนกแขวก มีชื่อที่เรียกติดปากชาวบ้านสมัยนั้นว่า “ชุมชนหลักแปด” เพราะคำว่า “หลัก” ใช้เรียกแทนหลักกิโลเมตร ตามที่นิยมใช้กันในปัจจุบัน
ก่อนปี พ.ศ. 2500 ในร่องสวนผลไม้ชาวบ้านนิยมปลูกข้าวไว้สำหรับรับประทานในครัวเรือน และบริเวณตลาดร้อยปีปากคลองบางนกแขวกมีศาลพ่อปู่ตั้งอยู่ ด้านหลังตลาดร้อยปีปากคลองบางนกแขวกมี โรงงิ้ว และซอยโรงฝิ่นเพื่อเป็นทางเข้า - ออกจากหน้าตลาดสู่หลังตลาด มีโรงหนัง โรงปั่นไฟฟ้า ซึ่งเป็นของชาวตลาดร้อยปีปากคลองบางนกแขวก

**อ้างอิง**

**แหล่งข้อมูลอื่น**
  เว็บไซต์เทศบาลตำบลบางนกแขวก
บางนกแขวก
บางนกแขวก
จักรวาลของแฮร์รี่ พอตเตอร์

จักรวาลที่ได้รับการบรรยายไว้ในหนังสือนวนิยายเรื่องแฮร์รี่ พอตเตอร์ ของ เจ. เค. โรว์ลิง นั้นเป็นโลกที่ประกอบไปด้วยสังคมของผู้วิเศษและคนธรรมดา หรือที่เรียกกันว่า มักเกิล นวนิยายได้อธิบายไว้ว่า โลกมักเกิลถือเป็นสังคมที่มีประชากรมากกว่าโลกเวทมนตร์ โดยโลกทั้งสองนี้ไม่ได้ถูกแยกออกจากกัน แต่กลับอยู่ร่วมกันในรูปแบบทับซ้อน โดยโลกเวทมนตร์นั้นจะแทรกซึมอยู่ในสังคมของพวกมักเกิล สถานที่และชุมชนของเหล่าผู้วิเศษก็มักจะอยู่ทับซ้อนกับสถานที่ในโลกมักเกิลและจะถูกป้องกันไว้ด้วยพลังเวทมนตร์เพื่อไม่ให้มักเกิลสามารถสังเกตเห็นได้ เรื่องราวที่เกิดขึ้นในนวนิยายนั้นเกิดขึ้นในช่วงทศวรรษ 1990 ซึ่งสถานที่หลักของเรื่องนั่นก็คือ โรงเรียนฮอกวอตส์ แต่ในขณะเดียวกัน ทางผู้แต่งก็ได้มีการบรรยายถึงสถานที่อื่น ๆ ในโลกเวทมนตร์ทั้งในอดีตและในขณะที่เกิดเรื่องราวในนวนิยายเช่นเดียวกัน คำว่า "โลกเวทมนตร์" นั้นจึงหมายถึงชุมชนของผู้วิเศษที่กระจายตัวอยู่ทั่วทุกมุมโลก ไม่ใช่โลกอีกใบที่แยกออกไปอย่างเป็นเอกเทศ แต่เป็นโลกที่หลบซ่อนตัวอยู่ในโลกมักเกิลนั่นเอง

**ลักษณะโดยสังเขป**
เนื้อเรื่องหลักของนวนิยายชุด แฮร์รี่ พอตเตอร์ นั้นเกิดขึ้นในช่วงปีค.ศ. 1991-1998 อย่างไรก็ตาม โรว์ลิงยังได้บรรยายถึงเหตุการณ์ที่เกิดขึ้นในยุคสมัยและช่วงเวลาอื่น ๆ ไว้ในนวนิยายและเว็บไซต์พอตเตอร์มอร์ ที่เขียนโดยตัวเธอเอง ซึ่งจากข้อมูลทั้งหมดทำให้สรุปได้ว่า โลกเวทมนตร์นั้นคือโลกที่เหล่าผู้เวิเศษอาศัยอยู่ โดยผู้วิเศษนั้นคือผู้ที่มีเวทมนตร์ติดตัวมาแต่กำเนิดและสามารถใช้เวทมนตร์ได้ด้วยตัวเองโดยไม่จำเป็นต้องใช้ไม้กายสิทธิ์ก็ได้ สังคมของผู้วิเศษนั้นจำเป็นต้องหลบซ่อนตัวจากมักเกิลตามบทบัญญัติปกปิดความลับพ่อมดแม่มดนานาชาติ ค.ศ. 1692 เพื่อรักษาความสงบของระหว่างโลกทั้งสอง ดังนั้น การใช้สิ่งประดิษฐ์ของมักเกิลในทางที่ผิด, การใช้เวทมนตร์นอกโรงเรียนในขณะที่ยังไม่บรรลุนิติภาวะ และการเสกคาถาต่อหน้ามักเกิลจึงเป็นสิ่งที่ผิดกฎหมาย อย่างไรก็ตาม การใช้คาถาต่อหน้ามักเกิลนั้นสามารถกระทำได้ในกรณีที่เป็นการป้องกันตัวหรือช่วยชีวิตผู้อื่น เมื่อมีการใช้เวทมนตร์ต่อหน้ามักเกิลเกิดขึ้น ทางกระทรวงเวทมนตร์จะมีหน้าที่ลบความทรงจำของมักเกิลคนดังกล่าว อย่างไรก็ตาม ข้อบังคับนี้สามารถยกเว้นแก่ญาติพี่น้องของผู้วิเศษที่เป็นมักเกิลได้ โดยกระทรวงเวทมนตร์เปรียบได้กับรัฐบาลของเหล่าผู้วิเศษที่ทำหน้าที่ออกกฎหมาย ดูแลและคุ้มครองสังคมผู้วิเศษ และยังมีการเลือกตั้งเป็นของตัวเองอีกด้วย
เนื่องจากโลกเวทมนตร์นั้นดำเนินอยู่ด้วยการปิดกั้นตัวเองจากโลกมักเกิล สิ่งประดิษฐ์ในโลกเวทมนตร์จึงมีลักษณะเฉพาะของตัวเองและมักจะทำงานด้วยเวทมนตร์ โดยอุปกรณ์เทคโนโลยีของมักเกิลนั้นจะไม่สามารถใช้งานได้เมื่ออยู่ในโลกเวทมนตร์ แต่อุปกรณ์ สิ่งประดิษฐ์ และวิถีชีวิตบางอย่างของผู้วิเศษนั้นก็มีความคล้ายคลึงกับมักเกิลอยู่บ้าง แต่มักจะไม่มีความทันสมัยเท่า อาทิ การใช้ปากกาขนนกแทนปากกาปกติ การรับข่าวสารผ่านหนังสือพิมพ์หรือวิทยุ และการใช้นกฮูกในการติดต่อสื่อสาร เป็นต้น อย่างไรก็ตาม ผู้วิเศษเองก็มีการสร้างสรรค์วัฒนธรรม เงินตรา และค่านิยมของตัวเองขึ้นเช่นเดียวกัน ซึ่งทำให้อนุมานได้ว่า แม้ผู้วิเศษในโลกเวทมนตร์มีลักษณะการดำรงชีวิตที่แตกต่างจากมักเกิลแต่ก็รับเอาวัฒนธรรมบางส่วนมาปรับใช้บ้างในบางกรณี แต่ก็ยังคงรักษาวัฒนธรรมและค่านิยมของตัวเองเอาไว้บางส่วน

**ภูมิศาสตร์**

**สัตว์วิเศษและสิ่งมีชีวิต**

**ความบริสุทธิ์ของสายเลือด**

**การปกครองและการเมือง**

**ความสัมพันธ์**

**การศึกษา**

**เศรษฐกิจ**

**การละเล่นและกีฬา**

**การสื่อสาร**

**การเดินทาง**

**สื่อในโลกเวทมนตร์**

**อาหารและเครื่องดื่ม**
บัตเตอร์เบียร์

หมวดหมู่:แฮร์รี่ พอตเตอร์
หมวดหมู่:จักรวาลสมมติ
แอลวีเอ็มเอช

แอลวีเอ็มเอช โมเอต์ เฮนเนสซี่ หลุยส์ วิตตอง (LVMH Moët Hennessy – Louis Vuitton SE) หรือที่รู้จักกันในชื่อ แอลวีเอ็มเอช (LVMH) เป็นเครือบริษัทมหาชนข้ามชาติของสหภาพยุโรปในธุรกิจสินค้าหรูหรา มีสำนักงานใหญ่อยู่ที่กรุงปารีส ประเทศฝรั่งเศส
ประวัติของกลุ่มบริษัทเริ่มต้นจากการก่อตั้งแบรนด์หลุยส์ วิตตอง ในปี ค.ศ. 1854 จากนั้นทางโมเอต์แอนด์ชันด็อน ผู้ผลิตแชมเปญจน์ และเฮนเนสซี่ ผู้ผลิตเหล้าคอนญัก ได้รวมกิจการกันเป็นบริษัทโมเอต์เฮนเนสซี่ ก่อนที่จะควบรวมกับหลุยส์ วิตตอง ก่อตั้งเป็นเครือแอลวีเอ็มเอชในปี ค.ศ. 1987 ปัจจุบันมีบริษัทย่อยผลิตแบรนด์สินค้าในเครือกว่า 60 บริษัทโดยแต่ละบริษัทมีอิสระเต็มที่ในการบริหารงาน ผลิตภัณฑ์ที่เก่าแก่ที่สุดของเครือแอลวีเอ็มเอชคือไวน์ชาตูดีคุม (Château d'Yquem) ที่มีจุดเริ่มต้นย้อนกลับไปถึง ค.ศ. 1593
ปัจจุบัน ดียอร์ คือผู้ถือหุ้นที่ใหญ่ที่สุดของเครือแอลวีเอ็มเอช มีหุ้นร้อยละ 40.9 ของจำนวนหุ้นทั้งหมด แบร์นาร์ อาร์โน ผู้ถือหุ้นใหญ่ของดิออร์จึงเป็นประธานและประธานเจ้าหน้าที่บริหารของแอลวีเอ็มเอชด้วย ปัจจุบันเป็นบุคคลที่รวยที่สุดในฝรั่งเศส และหุ้นของเครือบริษัทยังมีมูลค่าตามราคาตลาดสูงที่สุดในฝรั่งเศสและยูโรโซนอีกด้วย สูงราว 220 พันล้านดอลลาร์สหรัฐ ณ วันที่ 17 มกราคม ค.ศ. 2020
แอลวีเอ็มเอชเป็นหนึ่งในผู้สนับสนุนหลักของการแข่งขันโอลิมปิกฤดูร้อนและพาราลิมปิกฤดูร้อน 2024

**อ้างอิง**
หมวดหมู่:บริษัทข้ามชาติ
หมวดหมู่:บริษัทของฝรั่งเศส

หมวดหมู่:บริษัทที่ก่อตั้งในปี พ.ศ. 2530
ยูโรสต็อกซ์ 50

ยูโร สต็อกซ์ 50 (EURO STOXX 50) เป็นดัชนีตลาดหุ้นสำหรับหุ้นในกลุ่มประเทศยูโรโซน คิดค้นโดยสต็อกซ์ผู้ให้บริการดัชนีหลักทรัพย์ทั่วโลกโดยอยู่ในความรับผิดชอบและดูแลของบริษัทด็อยท์เชอเบอร์เซอสัญชาติเยอรมัน เป้าหมายของการคิดดัชนียูโร สต๊อกซ์ 50 คือเพื่อการบันทึกการเปลี่ยนแปลงของหุ้นบริษัทขนาดใหญ่ในภาคธุรกิจที่สำคัญในเขตยูโรโซน ประกอบไปด้วยหุ้นของ 50 บริษัทที่มีสภาพคล่องสูงสุด นอกจากนี้ สัญญาฟิวเจอร์สและออปชั่นของยูโร สต็อกซ์ 50 ยังมีสภาพคล่องสูงเป็นอันดับต้น ๆ ของยุโรปและของโลกอีกด้วย

**องค์ประกอบ**
ในเดือนพฤษภาคม ค.ศ. 2018 ดัชนียูโร สต็อกซ์ 50 ประกอบไปด้วยหุ้นของบริษัทดังต่อไปนี้

**อ้างอิง**
หมวดหมู่:ตลาดหลักทรัพย์
หมวดหมู่:สหภาพยุโรป
หานตาน

หานตาน (邯郸市) เป็นนครระดับจังหวัดที่ตั้งอยู่ทางตะวันตกเฉียงใต้ของมณฑลเหอเป่ย์ ประเทศจีน เป็นนครระดับจังหวัดที่อยู่ทางใต้สุดของมณฑล มีอาณาเขตติดต่อ คือ ทิศเหนือติดกับนครสิงไถ ทิศตะวันตกติดกับมณฑลชานซี ทิศใต้ติดกับมณฑลเหอหนาน และทิศตะวันออกติดกับมณฑลชานตง จากการสำรวจสำมะโนประชากรปี 2010 มีประชากรทั้งหมด 9,174,683 คน อาศัยอยู่ในเขตตัวเมือง 2,845,790 คน ซึ่งประกอบไปด้วย 5 เขต ความเป็นเมืองของเขตหย่งเหนียนภายในเขตนครหานตาน กับนครชาเหอภายในเขตนครสิงไถ ทั้งสองแห่งนี้จัดว่าเป็นเขตเมืองขยาย (conurbation) เดียวกัน
หานตานเป็นหนึ่งในเมืองที่เก่าแก่ที่สุดในประเทศจีน พบว่ามีการตั้งถิ่นฐานครั้งแรกเมื่อ 6500 ปีก่อนคริสตกาลโดยกลุ่มวัฒนธรรมฉือชาน ตลอดประวัติศาสตร์อันยาวนาน เมืองแห่งนี้มีส่วนสำคัญอย่างยิ่งต่อวัฒนธรรมจีน อันได้แก่ เคยเป็นราชธานีหรือเมืองหลวงของรัฐจ้าวในยุครณรัฐ เคยเป็นศูนย์กลางทางการเมือง เศรษฐกิจ และวัฒนธรรมทางตอนเหนือของจีน และเป็นแหล่งกำเนิดของไท่เก๊กและเข็มทิศอันแรกของโลก ซึ่งทำจากหินที่เก็บมาจากเขาฉือ (ภูเขาแม่เหล็ก) หานตานจัดเป็นหนึ่งในเมืองทางประวัติศาสตร์และวัฒนธรรมที่มีชื่อเสียงแห่งชาติของจีน

**เขตการปกครอง**
จากการสำรวจสำมะโนประชากรปี 2010 มีประชากรในเขตที่เป็นตัวเมือง 3 เขต 941,427 คน ประชากรในพื้นที่เขตเมือง (urban area) 2,845,790 คน และประชากรทั้งพื้นที่ของนครระดับจังหวัด 9,174,683 คน ซึ่งมีพื้นที่ 12,068 km²
ฝ่ายบริหาร นิติบัญญัติ และตุลาการของเทศบาลนคร ตั้งอยู่ในเขตฉงไถ (丛台区, Cóngtái Qū) รวมถึงสำนักงานพรรคคอมมิวนิสต์จีน และสำนักงานความมั่นคงสาธารณะ

**ภูมิอากาศ**
หานตานมีภูมิอากาศแบบอบอุ่นชื้นภาคพื้นทวีป/กึ่งแห้งแล้ง (Köppen Dwa/BSk) ที่ได้รับอิทธิพลจากมรสุม อุณหภูมิเฉลี่ยรายวันและรายเดือนปกติอยู่ระหว่าง 1 ในเดือนมกราคม ถึง 1 ในเดือนกรกฎาคม ขณะที่อุณหภูมิเฉลี่ยทั้งปีคือ 1 ปริมาณน้ำฝนเฉลี่ยทั้งปีปกติอยู่ที่ in ซึ่งจะมีปริมาณมากสุดในเดือนกรกฎาคมและสิงหาคม

**อ้างอิง**

**แหล่งข้อมูลอื่น**
  City of Handan, Official site date=2012-08-05 

หมวดหมู่:นครในมณฑลเหอเป่ย์
หมวดหมู่:เขตการปกครองระดับจังหวัดของมณฑลเหอเป่ย์
ฉินเซี่ยวกง

ฉินเซี่ยวกง (p=Qín Xiào Gōng; 382–338 ปีก่อนคริสตกาล) มีนามจริงว่า ฉฺวี เหลียง (渠梁) เป็นเจ้าขุนนางผู้ปกครองรัฐฉิน (秦國) ตั้งแต่ 361 ถึง 338 ปีก่อนคริสตกาล ซึ่งตรงกับยุครณรัฐ (戰國) ในประวัติศาสตร์จีน เป็นที่รู้จักเพราะได้ชาง ยาง (商鞅) แห่งรัฐเว่ย์ (衛國) ซึ่งเป็นรัฐบุรุษที่นิยมกฎหมาย มารับใช้ และอนุญาตให้ชาง ยาง ปฏิรูปการเมือง การทหาร และเศรษฐกิจขนานใหญ่ในรัฐฉิน แม้การปฏิรูปดังกล่าวจะถูกขุนนางรัฐฉินจำนวนมากวิพากษ์วิจารณ์และคัดค้านอย่างรุนแรง แต่ฉินเซี่ยวกงก็สนับสนุนชาง ยาง อย่างเต็มที่ และการปฏิรูปก็ช่วยให้รัฐฉินได้เป็นรัฐมหาอำนาจอันโดดเด่นในท่ามกลางหมู่รณรัฐทั้งเจ็ด

**ประวัติ**
ฉินเซี่ยวกงขึ้นปกครองฉินสืบต่อจากฉินเซี่ยนกง (秦獻公) ผู้เป็นบิดา เมื่อ 361 ปีก่อนคริสตกาล ขณะนั้น ฉินเซี่ยวกงมีอายุได้ 21 ปี และมีปณิธานแรงกล้าในการนำพารัฐฉินกลับสู่ความรุ่งโรจน์ในอดีตเหมือนครั้งสมัยของฉินมู่กง (秦穆公) ซึ่งรัฐฉินได้เป็นหนึ่งในกลุ่มห้าอธิราช (五霸) ดังนั้น ฉินเซี่ยวกงจึงออกประกาศรับผู้มีความสามารถมาช่วยสร้างบ้านเมืองให้แข็งแกร่ง โดยให้คำมั่นว่าจะประทานรางวัลเป็นตำแหน่งชั้นสูงและที่ดินหลายผืน ชาง ยาง แห่งรัฐเว่ย์ ตกลงใจมาถวายตัวตามประกาศนี้ หลังจากที่ไปรัฐอื่นแล้วถูกปฏิเสธมาตลอด
ผู้เสนอชาง ยาง ต่อฉินเซี่ยวกง คือ Jing Jian และชาง ยาง ได้เข้าพบฉินเซี่ยวกงสองครั้งเพื่อเสนอแนวคิดเกี่ยวกับการปกครองโดยอิงหลักการลัทธิขงจื๊อ ลัทธิเต๋า และสำนักอื่น ๆ แต่ไม่ถูกใจฉินเซี่ยวกงนัก ในการเข้าพบครั้งที่สาม ชาง ยาง ได้เสนอแนวคิดการปกครองแบบเข้มงวดโดยอิงหลักการนิยมกฎหมาย ซึ่งทำให้ฉินเซี่ยวกงสนใจ ฉินเซี่ยวกงทรงอภิปรายเรื่องดังกล่าวกับชาง ยาง ถึงสามวันสามคืน จนบรรลุเป็นร่างแผนการปฏิรูป มีการนำแผนดังกล่าวไปปฏิบัติใน 363 ปีก่อนคริสตกาล แต่ขุนนางรัฐฉินหลายคนคัดค้านอย่างรุนแรง กระนั้น ฉินเซี่ยวกงก็สนับสนุนแผนของชาง ยาง และให้การรับรองว่า การปฏิรูปจะเป็นไปตามแผนอย่างแน่แท้
การปฏิรูปของชาง ยาง ทำให้เกิดความเปลี่ยนแปลงหลายขนานในรัฐฉิน รัฐฉินกลายเป็นรัฐที่ใช้กฎหมายควบคุมเข้มงวด และนิยมการใช้กำลังทหาร ถึงบีบคั้นขั้นกดขี่ มีการบังคับให้ประชากรโยกย้ายถิ่นฐานเพื่อให้การเกษตรขยายพื้นที่ และมีการมอบรางวัลหรือลงโทษราษฎรตามผลงานด้านทหารและกสิกรรม
ครั้น 366 ปีก่อนคริสตกาล กองทัพรัฐฉินเอาชนะกองกำลังร่วมของรัฐหาน (韓國) กับรัฐเว่ย์ (衞国) ได้ในการรบที่ฉือเหมิน (石门) ทหารและข้าราชการรัฐฉินได้ปูนบำเหน็จตามจำนวนศีรษะข้าศึกที่ตัดมาได้ นอกจากนี้ รัฐฉินยังเดินหน้ายึดที่ดินจากรัฐเว่ย์ ทำให้รัฐเว่ย์ต้องอาศัยความช่วยเหลือจากรัฐจ้าว (趙國) เพื่อให้อยู่รอด ความพ่ายแพ้และสูญเสียนี้ทำให้รัฐเว่ย์เสื่อมถอยลงอย่างหนัก
ฉินเซี่ยวกงครองรัฐฉิน 24 ปีจนถึงแก่อสัญญกรรมเมื่อ 338 ปีก่อนคริสตกาล สิริอายุได้ 44 ปี ผู้สืบทอดตำแหน่งผู้ปกครองรัฐฉินต่อ คือ ฉินฮุ่ยเหวินหวัง (秦惠文王) บุตรชายคนโต หลังสิ้นชีวิตแล้วฉินเซี่ยวกงได้รับสมัญญานามว่า "เซี่ยว" (孝; "กตัญญู")
ฉินเซี่ยวกงเป็นผู้ปกครองคนสุดท้ายของรัฐฉินที่มีตำแหน่งว่า "กง" (公; "เจ้าพระยา") เนื่องจากผู้ปกครองถัดจากนั้นได้ตั้งตนขึ้นเป็น "หวัง" (王; "กษัตริย์") มีฐานันดรเสมอด้วยกษัตริย์แห่งราชวงศ์โจวตะวันออก

**เหตุการณ์สืบเนื่อง**
การปฏิรูปในรัชสมัยฉินเซี่ยวกงเป็นการวางรากฐานอันแข็งแรงให้แก่รัฐฉิน ก่อให้เกิดการหลอมรวมแผ่นดินจีนเป็นหนึ่งในอนาคตกาลภายใต้การนำของฉินฉื่อหฺวังตี้ (秦始皇帝) แห่งราชวงศ์ฉิน (秦朝) ผู้เป็นเชื้อสายของฉินเซี่ยวกงเอง

**อ้างอิง**

**แหล่งข้อมูลอื่น**
 Duke Xiao of Qin - Chinese Text Project
หมวดหมู่:บุคคลที่เกิดเมื่อ 381 ปีก่อนคริสตกาล
หมวดหมู่:บุคคลที่เสียชีวิตเมื่อ 338 ปีก่อนคริสตกาล
หมวดหมู่:ผู้ปกครองรัฐฉิน
น้ำเหลืองไม่ดี

น้ำเหลืองไม่ดี หรือ น้ำเหลืองเสีย อาจหมายถึง
*ผิวหนังอักเสบแบบอะโทปิก (atopic dermatitis)
*โรคพุพอง (impetigo)
หมวดหมู่:การแก้ความกำกวม
มาริอา มาร์การิตา ดัชเชสแห่งอ็องฌู

มาริอา มาร์การิตา ดัชเชสแห่งอ็องฌู (Her Royal Highness Marie Marguerite, Duchess of Anjou) ประสูติเมื่อวันที่ 21 ตุลาคม พ.ศ. 2526 ทรงเป็นชาวเวเนซุเอลา เป็นบุตรสาวของ วิกเตอร์ วาร์กัส นายธนาคารและนักธุรกิจชาวเวเนซุเอลาซึ่งเป็นที่รู้จักกันดีว่าเป็นเจ้าของและประธานธนาคารเอกชนรายใหญ่อันดับที่ 14 ในเวเนซุเอลา

**เสกสมรส**
นางสาวมาริอา มาร์การิตา วาร์กัส ซานตาเอลลา ได้เข้าพิธีเสกสมรสกับ หลุยส์ อัลฟอนส์เซร์ ดยุกแห่งอ็องฌู เมื่อวันที่ 5 พฤศจิกายน 2547 รับพระราชทานพระอิสริยยศ ดัชเชสแห่งอ็องฌู พระชายา มีพระบุตรดังนี้
#เจ้าหญิงยูเชนีแห่งบูร์บง
#เจ้าชายหลุยส์ ดยุกแห่งเบอร์กันดี
#เจ้าชายอัลฟอนส์เซร์ ดยุกแห่งแบร์รี
#เจ้าชายอ็องรี ดยุกแห่งตูริน
ทั้งนี้ พระองค์และพระสวามีทรงดำรงพระราชอิสริยยศแบบไม่เป็นทางการคือ สมเด็จพระราชาธิบดีและสมเด็จพระราชินีแห่งฝรั่งเศสและนาบาร์รา

**อ้างอิง**
Los Duques de Anjou anuncian el nacimiento de sus hijos Luis y Alfonso Archived 2011-09-06 at the Wayback Machine; accessed 14 April 2014.
หมวดหมู่:บุคคลจากการากัส
หมวดหมู่:เจ้าหญิงฝรั่งเศส
หมวดหมู่:ราชวงศ์บูร์บง
หลุยส์ อาลฟงส์ ดยุกแห่งอ็องฌู

หลุยส์ อาลฟงส์ ดยุกแห่งอ็องฌู (Louis Alphonse de Bourbon) หรือชื่อในภาษาสเปนคือ ลูย อัลฟองโซ กอนซาโล วิคโตร์ มานูเอล มาร์โก เดอ บูร์บง (Luis Alfonso Gonzalo Víctor Manuel Marco de Borbón)
หลุยส์ อาลฟงส์ ดยุกแห่งอ็องฌู ประสูติเมื่อวันที่ 25 เมษายน 1974 เป็นโอรสองค์เล็กของ อาลฟงส์ ดยุกแห่งอ็องฌูและกาดิซ และคาร์เมน มาตีเนซ-โบดุย มีพระเชษฐา 1 องค์คือ ฟรานซิสโก ดยุกแห่งบูร์บง (1972-1984)
การที่พระเชษฐาสิ้นพระชนม์ก่อนวัยอันควร ตำแหน่งทายาทลำดับหนึ่งจึงตกเป็นของพระองค์โดยทันที พระองค์กลายเป็นผู้อ้างสิทธิ์ลำดับสองในราชบัลลังก์ฝรั่งเศส ต่อมาเมื่อพระบิดาที่สิ้นพระชนม์เมื่อวันที่ 30 มกราคม 1989 จึงทรงอ้างสิทธิ์ในพระนาม หลุยส์ที่ 20 แห่งฝรั่งเศสและนาบาร์รา (Louis XX)

**เสกสมรส**
พระองค์ทรงเสกสมรสกับ มารี มาร์การิตา วาร์กัส ซานตาเอลลา เมื่อวันที่ 5 พฤศจิกายน 2004 พระชายารับพระยศ ดัชเชสแห่งอ็องฌู พระชายา มีพระบุตรดังนี้
#เจ้าหญิงเออแฌนีแห่งบูร์บง
#เจ้าชายหลุยส์ ดยุกแห่งเบอร์กันดี
#เจ้าชายอาลฟงส์ ดยุกแห่งแบร์รี
#เจ้าชายอ็องรี ดยุกแห่งตูริน

**อ้างอิง**
หมวดหมู่:ชาวเวเนซุเอลา
หมวดหมู่:เจ้าชายฝรั่งเศส
หมวดหมู่:ราชวงศ์บูร์บง
หมวดหมู่:ดยุกแห่งบูร์บง
หมวดหมู่:ผู้อ้างสิทธิในราชบัลลังก์
แม่น้ำการอน

แม่น้ำการอน (Garonne lang; Garona; Garona; Garona; Garumna
หรือ Garunna) เป็นแม่น้ำทางทิศตะวันตกเฉียงใต้ของประเทศฝรั่งเศสและทางทิศเหนือของประเทศสเปน มีความยาว mi มีต้นน้ำจากเทือกเขาพิรินีของสเปน มีปากแม่น้ำอยู่ที่เมืองท่า บอร์โด ของฝรั่งเศส

**อ้างอิง**
การอน
การอน
ช็องเบรี

ช็องเบรี (Chambéry lang; Sciamberì; Camberia) เป็นนครและเมืองหลักของจังหวัดซาวัว แคว้นโอแวร์ญ-โรนาลป์ ทางตะวันออกของประเทศฝรั่งเศส
ในอดีตเคยเป็นเมืองหลวงของภูมิภาคซาวอยตั้งแต่ศตวรรษที่ 13 เมื่ออามาดิอุสที่ 4 เคานต์แห่งซาวอยได้ให้เมืองนี้เป็นศูนย์กลางอำนาจ
หมวดหมู่:เมืองในประเทศฝรั่งเศส
ปัถยา วาสนสิริ

ฝ้าย ปัทยา หรือชื่อจริง ปัถยา วาสนสิริ เป็นอดีตศิลปินวง "New Folder (นิว โฟล์เดอร์)" ค่ายการ์เด้น มิวสิค ในเครืออาร์เอส ปัจจุบันได้เข้ามาเป็นศิลปินเดี่ยวสังกัด BOXX MUSIC ในเครือ Muzik Move Entertainment เปิดตัวครั้งแรกในปีพ.ศ. 2561

**ประวัติ**
ปัถยา วาสนสิริ เกิดเมื่อวันที่ 7 มีนาคม พ.ศ. 2534 เป็นนักร้องหญิงชาวไทย จบการศึกษาจากคณะมัณฑนศิลป์ สาขาการออกแบบภายใน มหาวิทยาลัยศิลปากร วิทยาเขตพระราชวังสนามจันทร์
ปัถยาเริ่มต้นทำงานเพลงกับทางค่ายการ์เด้น มิวสิค โดยเป็นการแยกตัวออกมาจากค่ายอาร์เอส มิวสิค เธอเป็นศิลปินกลุ่มในนาม "นิว โฟล์เดอร์ (New folder)" ในปีพ.ศ. 2555 ประกอบสมาชิก 4 คน ได้แก่ ฝ้าย - ปัถยา วาสนสิริ, แทน - เท่าฟ้า มณีประสพโชค, เทิส - ภาณุภัค โชคนาคะวโร, โอโซน - ศตชัย ทิพวัฒน์ และเธอเป็นนักร้องหญิงคนเดียวในวง มีเพลงที่เป็นที่รู้จักคือเพลง "ไม่โกรธความรัก (The Memories)" แต่เพลงเดี่ยวที่ปัถยาได้ขับร้องนั่นคือเพลง "รักเธอตัวเป็นเกลียว" ซึ่งเป็นเพลงแรกของวงอีกด้วย
ในปีพ.ศ. 2558 ปัถยาได้เข้าร่วมโปรเจกต์พิเศษของการ์เด้น มิวสิค ในชื่อ "Garden Music Presents : Special Project พิเศษส่งท้ายปี Garden (THE MEMORIES)" โดยการย้อนเวลาผ่านความทรงจำกับเพลงท­ี่เคยคุ้น 5 ยุคสมัย กับ 5 เพลงรัก บนบรรยากาศใหม่ ถ่ายทอดผ่านเหล่าศิลปินค่ายการ์เด้น มิวสิค โดยปัทยาได้ขับร้องเพลง "เก็บไว้ที่เดิม" ร่วมกับ เอก สุระเชษฐ์
ในปีเดียวกัน หลังจากยุบวงนิว โฟล์เดอร์ ปัทยาได้เป็นศิลปินเดี่ยวและได้ออกซิงเกิลแรกในชื่อ "แค่หวังจะมี (Hope)" ก่อนที่จะหมดสัญญาและหายจากงานเพลงไปถึง 2 ปี ปัจจุบันเป็นศิลปินเดี่ยวภายใต้สังกัด BOXX MUSIC ในเครือมิวสิกมูฟเอนเตอร์เทนเมนต์ โดยออกซิงเกิลแรกที่ชื่อว่า "บอกฉันก่อน (SIGN)" โดยเพลงนี้มีส่วนผสมลงตัวระหว่างกลิ่นอายของแนวดนตรี Electronic Folk ที่มีส่วนผสมของ Ambiance Sound ที่เข้ามาเติมบรรยากาศของเพลงให้เต็มไปด้วยมวลแห่งความสับสนล่องลอย เหมือนท้องฟ้าที่กำลังจะมีเมฆปกคลุมเป็นสัญญาณเตือนถึงอะไรบางอย่าง และมีผลงานตามมาอีกหลายๆเพลง
นอกจากอาชีพนักร้องแล้ว อีกทั้งเธอยังเป็นครูสอนร้องเพลง, ครูสอนวาดรูป และนักเต้นสวิงแดนซ์ อีกด้วย

**ผลงาน**

**ซิงเกิล**

**ในนาม New folder**

**เพลงอื่นๆ**
 เพลง “เธอๆเรามีอะไรจะบอก” ร่วมกับศิลปินทั้งหมดของ Boxx Music ได้แก่ INK WARUNTORN , SERIOUS BACON , PORTRAIT, COPTER , BEAN NAPASON , O-PAVEE , ONEONE , MAIY , NANN (สุนันทา ยูรนิยม), , MARC TATCHAPON , THE KASTLE  - ปล่อยเพลงวันที่ 17 มกราคม 2565

**อ้างอิง**

**แหล่งข้อมูลอื่น**
 เครือข่ายสังคม-  อินสตาแกรมของฝ้าย ปัทยา-  เฟซบุ๊คแฟนเพจของฝ้าย ปัทยา 
หมวดหมู่:บุคคลจากคณะมัณฑนศิลป์ มหาวิทยาลัยศิลปากร
หมวดหมู่:นักร้องหญิงชาวไทย
หมวดหมู่:ศิลปินสังกัดอาร์เอส
ตลาดหลักทรัพย์มาดริด

ที่ทำการตลาดหลักทรัพย์มาดริด
ตลาดหลักทรัพย์มาดริด (Bolsa de Madrid; Madrid Stock Exchange) เป็นตลาดหลักทรัพย์ในกรุงมาดริด ประเทศสเปน มี Bolsas y Mercados Españoles เป็นเจ้าของและดำเนินการ เป็นตลาดหลักทรัพย์ที่ใหญ่ที่สุดในบรรดาสี่แห่งของประเทศสเปน (ตลาดอื่นได้แก่ ตลาดหลักทรัพย์บาร์เซโลนา บาเลนเซีย และบิลบาโอ)

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:ตลาดหลักทรัพย์
หลี่ มู่

หลี่ มู่ (李牧,?-229 ปีก่อนคริสตกาล) ขุนพลของ รัฐจ้าว ใน ยุครณรัฐ ของ ประวัติศาสตร์จีน เขาถูกบันทึกชื่อโดยนักประวัติศาสตร์ว่าเป็นหนึ่งในสี่ขุนพลที่ยิ่งใหญ่ที่สุดของยุครณรัฐ, ร่วมกับ ไป๋ ฉี่ หวัง เจี่ยน และ เหลียนป๋อ

**บรรณานุกรม**
 .- Di Cosmo, 'Ancient China and its Enemies', 2308.
หมวดหมู่:บุคคลจากรัฐจ้าว
ตลาดหลักทรัพย์อิตาลี

ไฟล์:Palazzo mezzanotte Milan Stock Exchange.jpg|thumb|อาคารที่ทำการตลาดหลักทรัพย์อิตาลีในเมืองมิลาน
ตลาดหลักทรัพย์อิตาลี (Borsa Italiana) เป็นตลาดหลักทรัพย์ในประเทศอิตาลี มีที่ทำการอยู่ที่เมืองมิลาน มีหน้าที่บริหารและจัดการการซื้อขายหลักทรัพย์ในประเทศ ควบคุมการจดทะเบียนหลักทรัพย์ของบริษัทต่างๆ ปัจจุบันมีกลุ่มตลาดหลักทรัพย์ลอนดอน ผู้เป็นเจ้าของตลาดหลักทรัพย์ลอนดอน เป็นเจ้าของและบริหารตลาด โดยมีคณะกรรมการบริษัทและการซื้อขายหลักทรัพย์แห่งชาติ (Commissione Nazionale per le Società e la Borsa) ในกระทรวงเศรษฐกิจและการเงินของอิตาลี เป็นผู้ดูแลกฎระเบียบ

**แหล่งข้อมูลอื่น**
เว็บไซต์อย่างเป็นทางการ
หมวดหมู่:ตลาดหลักทรัพย์
ยูโรเน็กซต์ดับลิน

อาคารที่ทำการของตลาดหลักทรัพย์ยูโนเน็กซต์ ดับลิน
ตลาดหลักทรัพย์ยูโรเน็กซต์ ดับลิน (Euronext Dublin) เป็นตลาดหลักทรัพย์ในกรุงดับลิน ประเทศไอร์แลนด์ เป็นตลาดหลักทรัพย์ที่ใหญ่ที่สุดของประเทศ ดำเนินการมาตั้งแต่ปี ค.ศ. 1793 ในอดีตใช้ชื่อ ตลาดหลักทรัพย์ไอริช (อังกฤษ: Irish Stock Exchange หรือ ISE) ก่อนจะยูโรเน็กซต์จะเข้าซื้อกิจการเปลี่ยนชื่อใหม่เป็น ตลาดหลักทรัพย์ยูโรเน็กซต์ ดับลิน เมื่อเดือนมีนาคม ค.ศ. 2018

**อ้างอิง**

**แหล่งข้อมูลอื่น**
 เว็บไซต์อย่างเป็นทางการของ  Euronext Dublin
หมวดหมู่:ตลาดหลักทรัพย์
แนสแด็กนอร์ดิก

แนสแด็กนอร์ดิก (Nasdaq Nordic) เป็นชื่อสามัญของบริษัทย่อยของบริษัท แนสแด็กที่ให้บริการด้านการเงินและดำเนินการตลาดสำหรับหลักทรัพย์ในกลุ่มนอร์ดิกและรัฐบอลติกของทวีปยุโรป
ในอดีต บริษัทนี้รู้จักกันในชื่อ OMX AB (Aktiebolaget Optionsmäklarna/Helsinki Stock Exchange) ที่จัดตั้งใน ค.ศ. 2003 ผ่านการควบรวมระหว่าง OM AB กับ HEX plc จากนั้ันใน ค.ศ. 2015 OMX AB เปลี่ยนชื่อเป็น Nasdaq AB แต่ยังคงให้บริการภายใต้ชื่อ Nasdaq OMX AB บริษัทนี้เป็นส่วนหนึ่งของบริษัท แนสแด็ก (อดีตมีชื่อว่า Nasdaq OMX Group) ตั้งแต่เดือนกุมภาพันธ์ ค.ศ. 2008

**อ้างอิง**

**แหล่งข้อมูลอื่น**
 www.nasdaq.com - Official group site- nasdaqomxnordic.com - Official Nordic site- nasdaqbaltic.com - Official Baltic site- Nasdaq OMX Armenia - Official Armenian site
หมวดหมู่:ตลาดหลักทรัพย์
ยูโรเน็กซต์อัมสเตอร์ดัม

อาคารสำนักงานของยูโรเน็กซต์ อัมสเตอร์ดัม
ยูโรเน็กซต์ อัมสเตอร์ดัม (Euronext Amsterdam) เป็นตลาดหลักทรัพย์ที่ตั้งอยู่ในกรุงอัมสเตอร์ดัม ประเทศเนเธอร์แลนด์ ในอดีตคือตลาดหลักทรัพย์อัมสเตอร์ดัมที่ก่อตั้งขึ้นเมื่อปี ค.ศ. 1602 ก่อนจะร่วมมือกับตลาดหลักทรัพย์บรัสเซลส์และตลาดหลักทรัพย์ปารีส ก่อตั้งเป็นตลาดหลักทรัพย์ยูโรเน็กซต์ เมื่อวันที่ 22 กันยายน ค.ศ. 2000

**แหล่งข้อมูลอื่น**
  เว็บไซต์อย่างเป็นทางการของยูโรเน็กซต์ อัมสเตอร์ดัม.
หมวดหมู่:ตลาดหลักทรัพย์
ยูโรเน็กซต์บรัสเซลส์

อาคารสำนักงานของอดีตตลาดหลักทรัพย์บรัสเซลส์ และยูโรเน็กซต์ บรัสเซลส์ในปัจจุบัน
ยูโรเน็กซต์ บรัสเซลส์ (Euronext Brussels) เป็นตลาดหลักทรัพย์ที่ตั้งอยู่ในกรุงบรัสเซลส์ ประเทศเบลเยียม ในอดีตเป็นตลาดหลักทรัพย์บรัสเซลส์ที่ก่อตั้งขึ้นเมื่อปี ค.ศ. 1801 โดยจักรพรรดินโปเลียน ก่อนจะร่วมมือกับตลาดหลักทรัพย์อัมสเตอร์ดัมและตลาดหลักทรัพย์ปารีส ก่อตั้งเป็นตลาดหลักทรัพย์ยูโรเน็กซต์ เมื่อวันที่ 22 กันยายน ค.ศ. 2000 เป็นตลาดหลักทรัพย์แห่งแรกของยุโรปที่มีการซื้อขายหุ้นและอนุพันธ์ข้ามชาติ

**แหล่งข้อมูลอื่น**
ข้อมูลของยูโรเน็กซต์ บรัสเซลส์ ในเว็บไซต์ยูโรเน็กซต์
หมวดหมู่:ตลาดหลักทรัพย์
ยูโรเน็กซต์ปารีส

อาคารที่ทำการของอดีตตลาดหลักทรัพย์ปารีส และยูโรเน็กซต์ ปารีสในปัจจุบัน
ยูโรเน็กซต์ ปารีส (Euronext Paris) เป็นตลาดหลักทรัพย์ที่ตั้งอยู่ในกรุงปารีส ประเทศฝรั่งเศส ในอดีตเป็นตลาดหลักทรัพย์ปารีส (Paris Bourse) ที่ก่อตั้งขึ้นเมื่อปี ค.ศ. 1724 ก่อนจะร่วมมือกับตลาดหลักทรัพย์อัมสเตอร์ดัมและตลาดหลักทรัพย์บรัสเซลส์ ก่อตั้งเป็นตลาดหลักทรัพย์ยูโรเน็กซต์ เมื่อวันที่ 22 กันยายน ค.ศ. 2000

**แหล่งข้อมูลอื่น**
  เว็บไซต์อย่างเป็นทางการของยูโรเน็กซต์ ปารีส
หมวดหมู่:ตลาดหลักทรัพย์
เหลียน พัว

ไฟล์:廉頗.jpg|thumb|เหลียน พัว ขุนพลแห่งรัฐจ้าว
เหลียน พัว (廉頗;  คริสต์ศตวรรษที่ 3 ก่อนคริสตกาล) ขุนพลของ รัฐจ้าว ใน ยุครณรัฐ ของประวัติศาสตร์จีน เขาถูกบันทึกชื่อโดยนักประวัติศาสตร์ว่าเป็นหนึ่งในสี่ขุนพลที่ยิ่งใหญ่ที่สุดในยุครณรัฐ, ร่วมกับ ไป๋ ฉี่ หวัง เจี่ยน และ หลี่มู่

**อ้างอิง**
 isbn=7208045372
หมวดหมู่:บุคคลจากรัฐจ้าว
เหมิง อี้

เหมิง อี้ (蒙毅; 245-210 ปีก่อนคริสตกาล) ขุนพลและขุนนางชาวจีน เป็นขุนนางของ ราชวงศ์ฉิน, เขารับราชการในราชสำนักของ ฉินซีฮ่องเต้ เขาเป็นน้องชายของขุนพล เหมิง เถียน หลังจากการเสด็จสวรรคตของฉินซีฮ่องเต้ เหมิง อี้และพี่ชายของเขาถูกประหารชีวิตโดย จักรพรรดิฉินที่ 2 จากการกระตุ้นของมหาขันที เจ้าเกา

**อ้างอิง**
 Sima Qian. Records of the Grand Historian (Shiji).
หมวดหมู่:ขุนนางจีน
หมวดหมู่:บุคคลในยุคราชวงศ์ฉิน
หมวดหมู่:บุคคลจากรัฐฉิน
Agapanthus

ดอกไม้และใบของ Agapanthus 
Agapanthus s เป็นสกุลในอนุวงศ์ Agapanthoideae ของวงศ์พืชดอก Amaryllidaceaeชื่อนี้ได้มาจากภาษากรีก: ἀγάπη ( agapē - "รัก"), ἄνθος ( anthos - "ดอกไม้") 
Agapanthus บางสายพันธุ์มีชื่อสามัญคือ ลิลลี่แห่งแม่น้ำไนล์ (lily of the Nile) หรือ ลิลลี่แอฟริกา (African lily) ในสหราชอาณาจักร อย่างไรก็ตามพวกมันไม่ใช่ทั้งลิลลี่และสปีชีส์ทั้งหมดนั้นก็ไม่ได้มีถิ่นกำเนิดในอัฟริกาส่วนใต้ (แอฟริกาใต้, เลโซโท, สวาซิแลนด์, โมซัมบิก) ถึงแม้ว่าบางสปีชีส์จะถูกนำมาปลูกในที่ต่าง ๆ ทั่วโลก (ออสเตรเลีย บริเตนใหญ่ เม็กซิโก เอธิโอเปีย จาเมกา เป็นต้น)  
ขอบเขตของสปีชีส์ในสกุลนี้ไม่ชัดเจน และแม้จะมีการศึกษาอย่างเข้มข้น จำนวนสปีชีส์ที่ได้รับการยอมรับจากหน่วยงานต่าง ๆ แตกต่างกันระหว่าง 6 ถึง 10 ชนิดต้นแบบของสกุลนี้คือ  มีการผลิตลูกผสมและพันธุ์ปลูกที่ดีมากมาย และได้รับการปลูกตลอดพื้นที่อบอุ่นของโลก พืชในสกุลนี้สามารถพบเห็นได้ทั่วไปโดยเฉพาะในแคลิฟอร์เนียตอนเหนือ   ส่วนใหญ่ถูกระบุในหนังสือที่ตีพิมพ์ในปี 2004  

**อ้างอิง**

**แหล่งข้อมูลอื่น**
  Agapanthus date=2016-03-04  ที่:  ดัชนี Nominum Genericorum date=2018-11-16  ที่: 
  อ้างอิง date=2010-09-27  ที่: 
  NMNH Department of Botany date=2010-10-01  -  Agapanthus ที่:  Alphabetical Listing by Genera of Validly Published Suprageneric Names ที่:  Home page of James L. Reveal and C. Rose Broome -  Original diagnosis of the genus by L'Héritier ทางออนไลน์ที่ Project Gutenberg -  Hoyland Plant Centre- UK National Collection Holders- Agapanthus -  PlantZAfrica: Agapanthus africanus date=2014-09-29  - https://web.archive.org/web/20131104085302/http://www.landcareresearch.co.nz/publications/researchpubs/Fecundity_of_dwarf_Agapanthus.pdf 
หมวดหมู่:Agapanthus
เจ็ดรณรัฐ

แผนที่เจ็ดรณรัฐช่วง 260 ปีก่อนคริสตกาล
เจ็ดรณรัฐ (戰國七雄) หมายถึงเจ็ดรัฐชั้นนำระหว่าง ยุครณรัฐ ( 475-221 ปีก่อนคริสตกาล) ของประวัติศาสตร์จีนประกอบไปด้วย- ฉิน- ฉู่- ฉี- เยียน- จ้าว- เว่ย์- หาน
ระหว่างยุครณรัฐ หลายรัฐระดมทรัพยากรในการปฏิรูปทั้งการทหาร เศรษฐกิจ และการปกครองขนานใหญ่ นำไปสู่การสู้รบที่รุนแรงขึ้นในยุคนี้ แต่ก็นำไปสู่การพัฒนาเศรษฐกิจและวัฒนธรรมขนานใหญ่เช่นเดียวกัน
ในเจ็ดรณรัฐ, รัฐฉินเป็นรัฐที่เจริญเติบโตจนแข็งแกร่งและประสบความสำเร็จมากที่สุดเหนือรัฐอื่น ๆ; รัฐหานเป็นรัฐแรกที่ล่มสลายใน 230 ปีก่อนคริสตกาล หรือ พ.ศ. 314 และรัฐฉู่เป็นรัฐสุดท้ายที่ยอมแพ้ใน 221 ปีก่อนคริสตกาล หรือ พ.ศ. 323 อิ๋งเจิ้ง กษัตริย์แห่งรัฐฉินสร้างตำแหน่งใหม่ หวงตี้ (จักรพรรดิ) ขึ้นมา และกลายเป็นจักรพรรดิองค์แรกของจีน ฉินซีฮ่องเต้
หมวดหมู่:ประวัติศาสตร์จีน
สงครามชาวนาเยอรมัน

สงครามชาวนาเยอรมัน หรือ การก่อการกำเริบชาวนาครั้งใหญ่ เป็นการลุกฮือของชาวนาในพื้นที่พูดภาษาเยอรมันในยุโรปกลาง ระหว่างค.ศ. 1524–1525 สงครามครั้งนี้ได้รับแรงบันดาลใจมาจากการลุกฮือครั้งก่อน ๆ เช่น สงครามฮุสไซต์ ขบวนการบุนด์ชูห์ และกบฏอัศวิน มีสาเหตุมาจากปัญหาด้านเศรษฐกิจและความเชื่อทางศาสนาของชาวนา โดยได้รับการสนับสนุนจากนักบวชกลุ่มแอนาแบปติสต์อันเป็นโปรเตสแตนต์สายหนึ่ง การสู้รบถึงจุดสูงสุดช่วงกลางปี ค.ศ. 1525 ก่อนจะจบลงด้วยความพ่ายแพ้ของทัพชาวนา อย่างไรก็ตาม สงครามชาวนาเยอรมันถือเป็นการลุกฮือครั้งใหญ่ที่สุดในยุโรปจนกระทั่งเกิดการปฏิวัติฝรั่งเศสในปี ค.ศ. 1789
ในคริสต์ศตวรรษที่ 16 พื้นที่หลายส่วนในยุโรปมีความสัมพันธ์ทางการเมืองกับจักรวรรดิโรมันอันศักดิ์สิทธิ์ ในช่วงที่เกิดสงครามจักรวรรดิถูกปกครองด้วยจักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์ โดยมีบรรดาเจ้าชายปกครองดินแดนแบบกึ่งอิสระภายใต้จักรพรรดิอีกที ต่อมาเจ้าชายผู้ปกครองดินแดนพยายามกดดันให้ชาวนาอยู่ใต้อำนาจผ่านการขึ้นภาษีและบังคับใช้กฎหมายแบบโรมัน ซึ่งจะทำให้ที่ดินของชาวนาตกเป็นของเจ้าและทำลายรูปแบบระบบศักดินาที่เจ้าและชาวนาได้ประโยชน์ร่วมกัน ในช่วงเวลาใกล้เคียงกันเกิดการปฏิรูปศาสนาฝ่ายโปรเตสแตนต์อย่างแพร่หลายในเยอรมนี ส่งผลให้ประชาชนใต้การปกครองมีอิสระในการคิดและตั้งคำถามกับชนชั้นปกครองมากขึ้น นักประวัติศาสตร์ยังคงถกเถียงถึงสาเหตุที่แท้จริงของสงครามครั้งนี้ แต่ยอมรับกันโดยทั่วไปว่าเกิดจากความเชื่อทางศาสนา ปัญหาด้านเศรษฐกิจ และความเปลี่ยนแปลงทางสังคม
การก่อการกำเริบเริ่มขึ้นในปี ค.ศ. 1524 ที่เมือง Stühlingen ทางใต้ของเยอรมนีในปัจจุบันp=446 ก่อนจะลุกลามผ่านดินแดนรอบป่าดำ แม่น้ำไรน์ ทะเลสาบโบเดิน แม่น้ำดานูบตอนบน และรัฐไบเอิร์นp=4 ในเดือนกุมภาพันธ์ ค.ศ. 1525 ชาวเมืองเม็มมิงเงินเรียกร้องให้มีการแก้ไขปัญหาเศรษฐกิจและอื่น ๆ ข้อเรียกร้องดังกล่าวกลายมาเป็นข้อเรียกร้องสิบสองข้อที่ทัพชาวนาเสนอต่อสันนิบาตสเวเบีย และเป็นหลักสิทธิมนุษยชนและเสรีภาพพลเมืองแรก ๆ ในยุโรป ต่อมาเดือนเมษายน ทัพชาวนาปะทะกับทัพสันนิบาตสเวเบียของเกออร์ก ตรุชเซส ฟอน วอลด์บูร์กที่เมือง Leipheim และ Frankenhausen ก่อนจะพ่ายแพ้อย่างหนักในยุทธการที่ Böblingenloc=Böblingen หลังจากนั้นมีการสูู้รบประปรายก่อนจะสิ้นสุดในเดือนกันยายน ปีเดียวกัน หลังสงครามยุติ ผู้นำทัพชาวนาหลายคนถูกทรมานและประหารชีวิต ข้อเรียกร้องสิบสองของชาวนาไม่ได้รับการตอบสนอง และชาวนาถูกลดสิทธิเสรีภาพลงหลายอย่าง

**อ้างอิง**

**แหล่งข้อมูลอื่น**
 สงครามชาวนาเยอรมัน- Peasants' War- War of the Peasants (1524-25)- Peasant War
หมวดหมู่:สงครามศาสนา
หมวดหมู่:สงครามในคริสต์ศตวรรษที่ 16
หมวดหมู่:สงครามเกี่ยวข้องกับจักรวรรดิโรมันอันศักดิ์สิทธิ์
หมวดหมู่:ประวัติศาสตร์ยุโรป
Hellebore

สกุลในยูเรเชีย Helleborus ประกอบด้วยไม้ล้มลุกหรือไม้ไม่ผลัดใบยืนต้นมีดอกประมาณ 20 สปีชีส์ในวงศ์พวงแก้วกุดั่น แม้จะมีชื่อเช่น "กุหลาบฤดูหนาว",  "กุหลาบคริสต์มาส" หรือ "กุหลาบ Lenten", Hellebores ไม่มีความเกี่ยวข้องอย่างใกล้ชิดกับวงศ์ของกุหลาบ (Rosaceae) เลย Hellebores หลายสปีชีส์มีพิษ 

**การกระจายและคำอธิบาย**
Helleborus thibetanus 
Helleborus odorus (ที่ NYBG ) 
สายพันธุ์ Hellebore และลูกผสม: Helleborus viridis (บนซ้าย); H. foetidus (ขวาบน) พร้อมหน้าตัด ตัวอย่างดอกไม้ต่าง ๆ ของ H. × hybridus รวมถึงคู่ผสม 
สายพันธุ์ต่าง ๆ ของพืชชนิดนี้มีต้นกำเนิดในยุโรปและเอเชีย ส่วนที่พบได้มากที่สุดอยู่ในคาบสมุทรบอลข่าน หนึ่งสายพันธุ์ที่ผิดปกติ (H. thibetanus) มาจากจีนตะวันตก; อีกสายพันธุ์ที่ผิดปรกติ (H. vesicarius) พบได้ในพื้นที่เล็ก ๆ บนชายแดนระหว่างตุรกีและซีเรีย 
ดอกไม้มีกลีบเลี้ยงที่เหมือนกลีบดอกห้ากลีบ ล้อมรอบแหวนของ nectaries ขนาดเล็กรูปร่างเหมือนถ้วยที่เป็น "กลีบ" ที่แท้จริงที่ปรับเปลี่ยนไปเพื่อถือน้ำหวาน กลีบเลี้ยงจะไม่ร่วงหล่นเหมือนกลีบดอก แต่จะยังคงอยู่บนพืช บางครั้งเป็นเวลาหลายเดือน การวิจัยล่าสุดในสเปนแสดงให้เห็นว่าการคงอยู่ของกลีบเลี้ยงมีส่วนช่วยในการพัฒนาของเมล็ดพันธุ์ (Herrera 2005)

**อ้างอิง**

**แหล่งข้อมูลอื่น**
  ไซต์ที่ไม่ใช่เชิงพาณิชย์ของผู้ที่ชื่นชอบ hellebore ภาษาฝรั่งเศส -  A National Collection of Hellebores, Hazles Cross Farm Nursery (Staffordshire, UK) มีสายพันธุ์ที่รู้จักทั้งหมดรวมถึงลูกผสมนับร้อย -  Flora Europaea: Helleborus -  Hellebores.org: แหล่งข้อมูลออนไลน์ที่ครอบคลุมเกี่ยวกับพืชสกุล Helleborus -  National collection of Hellebores -  RHS plant pathology report on 'Hellebore Black Death' disease (pdf) 
หมวดหมู่:พืชมีพิษ
หมวดหมู่:ไม้ประดับ
หมวดหมู่:Helleborus
ล็อนดินิอูง

garrison fort, which was demolished in the 3rd century, and the Mithraeum, which was abandoned around the same time. The identification of the "governor's palace" remains conjectural.
ล็อนดินิอูง (Londinium)  เป็นชุมชนที่ก่อตั้งในช่วงเวลาราวคริสต์ศักราช 47-50 ซึ่ง ณ ปัจจุบันคือ นครลอนดอน ชุมชนตั้งอยู่ตรงจุดตัดสำคัญเหนือแม่น้ำเทมส์ ส่งผลทำให้เมืองมีถนนเชื่อมต่อและเป็นเมืองท่าที่สำคัญ เป็นศูนย์กลางการค้าของบริเตนสมัยโรมันจนโรมันออกจากเมืองไปในศตวรรษที่ 5 มีความเป็นไปได้ว่าเมืองจะเป็นค่ายทหารโรมันมาก่อนในระยะเวลาสั้น ๆ แต่หลักฐานก็มีไม่มากและยังเป็นข้อถกเถียงกันอยู่
เมืองก่อตั้งขึ้นในช่วงกลางศตวรรษที่ 1 ล็อนดินิอูงในช่วงแรกมีพื้นที่เล็ก ประมาณ 1.4 ตารางกิโลเมตร หรือมีขนาดประมาณไฮด์พาร์กในปัจจุบัน ในปี ค.ศ. 60 หรือ 61 มีการก่อกบฎโดยชาวไอซีไนต่อราชินีบูดิกา ทำให้ทหารโรมันออกจากเมืองไปซึ่งมีการเผาทำลายเมืองไป จากนั้นผู้ปกครองชาวโรมัน ไกอัส ซูเอโทเนียส พอไลนัสได้เข้ามาตั้งค่ายทหาร และได้สร้างเมืองใหม่ มีความเป็นไปได้ว่าเมืองได้รับการฟื้นฟูภายในหนึ่งทศวรรษ ต่อมาในช่วงท้ายทศวรรษของศวรรษที่ 1ล็อนดินิอูงมีการขยับขยายอย่างรวดเร็ว เป็นเมืองที่ใหญ่ที่สุดของบริเตนในสมัยโรมัน  มีอาคารสาธารณะใหญ่ ๆ อย่าง จัตุรัสโรมัน (forum) และทวิอัฒจันทร์ (amphitheatre) 
ในช่วงเปลี่ยนศตวรรษ ล็อนดินิอูงมีประชากรราว 30,000 หรือ 60,000 คน และเกือบได้เป็นนครหลวงแคว้นแทนเมืองคามูโลดูนัม (โคลเชสเตอร์) และกลางศตวรรษที่ 2 จึงได้เป็นนครหลวงแคว้นในที่สุด เมืองยังมีวิหารที่ถือเป็นสิ่งก่อสร้างที่ใหญ่ที่สุดทางตอนเหนือของเทือกเขาแอลป์เมื่อตอนจักรพรรดิฮาดริอานุสมายังเมืองนี้เมื่อปี ค.ศ. 122 ในช่วงครึ่งหลังของศตวรรษที่ 2 ล็อนดินิอูงเริ่มมีพื้นที่และประชากรน้อยลง
ในช่วงระหว่าง ค.ศ. 190 ถึง 225 ชาวโรมันได้สร้างกำแพงเมืองล้อมรอบ รวมถึงสร้างกำแพงฮาดริอานุสและสร้างเครือข่ายถนน กำแพงลอนดอน อายุกว่า 1,600 ปี ยังคงเหลือซากในปัจจุบัน ถือเป็นตัววัดอายุของเมืองเก่านครลอนดอน

**อ้างอิง**
หมวดหมู่:โบราณสถานในอังกฤษ
หมวดหมู่:ลอนดอน
คริสทีอัน แคร์น

คริสทีอัน แคร์น (Christian Kern) เป็นนักธุรกิจและอดีตนักการเมืองชาวออสเตรียซึ่งดำรงตำแหน่งนายกรัฐมนตรีออสเตรียตั้งแต่วันที่ 17 พฤษภาคม ค.ศ. 2016 ถึง 18 ธันวาคม ค.ศ. 2017 และประธานพรรคประชาธิปไตยสังคมนิยมตั้งแต่ 25 มิถุนายน ค.ศ. 2016 ถึง 25 กันยายน ค.ศ. 2018
หมวดหมู่:บุคคลที่เกิดในปี พ.ศ. 2509
หมวดหมู่:บุคคลที่ยังมีชีวิตอยู่
หมวดหมู่:นายกรัฐมนตรีออสเตรีย
หมวดหมู่:บุคคลจากเวียนนา
แกรนต์ ฮอลล์

แกรนต์ เทอร์รี ฮอลล์ (เกิดวันที่ 29 ตุลาคม ค.ศ. 1991) เป็นนักฟุตบอลชาวอังกฤษ ผู้เล่นในตำแหน่งกองหลังให้กับมิดเดิลส์เบรอ ในอีเอฟแอลแชมเปียนชิป ​ก่อนหน้านี้เขาเคยเล่นให้กับไบรตันแอนด์โฮฟอัลเบียน, สวินดันทาวน์, เบอร์มิงแฮมซิตี และทอตนัมฮอตสเปอร์

**สโมสรอาชีพ**

**ไบรตันแอนด์โฮฟอัลเบียน**
ในวันที่ 6 ตุลาคม ค.ศ. 2009 ฮอลล์ได้ย้ายไปไบรตันแอนด์โฮฟอัลเบียน หลังจากที่ประสบความสำเร็จกับสโมสรนอกลีกอย่างเลเวส
ในวันที่ 26 ธันวาคม ค.ศ. 2011 ฮอลล์มีชื่อเป็นตัวสำรองในนัดที่ไบรตันบุกไปแพ้เรดิง 3–0 ต่อมาก็มีชื่อเป็นตัวสำรองอีกครั้งในนัดที่แพ้คอเวนทรีซิตี 2–0 ในอีกห้าถัดมา ฮอลล์ได้ลงเล่นให้กับสโมสรครั้งแรกในนัดที่เปิดบ้านเอาชนะเซาแทมป์ตัน 3–0 เมื่อวันที่ 2 มกราคม ค.ศ. 2012 โดยลงเล่นในนาทีที่ 53 แทนที่ เมารีซีโอ ตาริกโก ต่อมาเขาได้ลงเล่นเป็นตัวจริงครั้งแรกในนัดที่พบกับเวร็กซ์แฮมในเอฟเอคัพรอบที่สาม เมื่อวันที่ 7 มกราคม ค.ศ. 2012

**ทอตนัมฮอตสเปอร์**
ในเดือนพฤษภาคม ค.ศ. 2012 ฮอลล์ได้รับข้อเสนอในการต่อสัญญาสามปีกับไบรตัน แต่เขาก็ได้รับความสนใจจากทอตนัมฮอตสเปอร์ในพรีเมียร์ลีก เขาจึงปฏิเสธที่จะต่อสัญญากับไบรตัน และได้เซ็นสัญญากับทอตนัมฮอตสเปอร์ กองหลังคนนี้ได้ลงเล่นนัดแรกให้กับสโมสรในเกมกระชับมิตรก่อนเปิดฤดูกาล นัดที่พบกับคิงส์โตเนียน

**ช่วงที่ถูกยืม**
ในเดือนกรกฎาคม ค.ศ. 2013 ฮอลล์ และเพื่อนร่วมทีมทอตนัมอย่าง แมสซิโม ลูอองโก ได้เข้าร่วมสวินดันทาวน์ในลีกวันด้วยสัญญายืมตัวหนึ่งฤดูกาล
ในฤดูกาล 2014–15 ฮอลล์เซ็นสัญญายืมตัวกับเบอร์มิงแฮมซิตีในแชมเปียนชิป เขาได้ลงเล่นเป็นตัวจริงในนัดเปิดฤดูกาลที่แพ้มิดเดิลส์เบรอ และเขาได้ยืนคู่กับ เดวิด เอ็ดการ์ ในนัดนั้นด้วย อย่างไรก็ตาม การกลับมาของกัปตันทีมอย่าง พอล โรบินสัน และการย้ายเข้ามาของ มิเชล มอร์ริสัน ทำให้ฮอลล์ต้องตกไปเป็นตัวสำรอง เขาได้เล่นเกมสุดท้ายให้กับสโมสรเมื่อวัทนี่ 25 ตุลาคม และสัญญายืมตัวของเขาก็สิ้นสุดลงในช่วงต้นของตลาดซื้อ-ขายเดือนมกราคม ค.ศ. 2015 ในช่วงครึ่งฤดูกาลหลัง เขาถูกปล่อยยืมตัวให้กับแบล็กพูลในแชมเปียนชิป

**ควีนส์พาร์กเรนเจอส์**
ในวันที่ 7 สิงหาคม ค.ศ. 2015 ฮอลล์เซ็นสัญญาสองปีกับควีนส์พาร์กเรนเจอส์ เขาได้ลงเล่นนัดแรกให้กับคิวพีอาร์ในอีกห้าวันถัดจากนั้น ในนัดที่เอาชนะเยโอวิลทาวน์ 3-0 ในฟุตบอลลีกคัพ รอบแรก ฮอลล์ได้ลงเล่นเป็นตัวหลักของสโมสรตลอดฤดูกาล เขาได้รับรางวัลผู้เล่นยอดเยี่ยมแห่งปีจากการโหวตของแฟนประจำฤดูกาล 2015–16

**เกียรติประวัติ**
 ผู้เล่นยอดเยี่ยมแห่งปีของผู้สนับสนุน ควีนส์พาร์กเรนเจอส์: 2015–16

**อ้างอิง**

**แหล่งข้อมูลอื่น**
 id=50965-  Grant Hall player profile on the Brighton & Hove Albion website-  Grant Hall Profile at Aylesbury United F.C.
หมวดหมู่:นักฟุตบอลชาวอังกฤษ
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลไบรตันแอนด์โฮฟอัลเบียน
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นสโมสรฟุตบอลเบอร์มิงแฮมซิตี
หมวดหมู่:ผู้เล่นสโมสรฟุตบอลแบล็กพูล
หมวดหมู่:ผู้เล่นสโมสรฟุตบอลควีนส์พาร์กเรนเจอส์
หมวดหมู่:ชาวอังกฤษเชื้อสายไอริช
หมวดหมู่:บุคคลจากไบรตัน
จุดคอนซายคลิก

จุดคอนซายคลิก (Concyclic Points) หรือ โคซายคลิก (Cocyclic Points) เป็นคำเรียกชุดของจุดทางเรขาคณิต ซึ่งประกอบอยู่ในวงกลม ทุกจุดคอนซายคลิกจะมีระยะห่างจากศูนย์กลางของวงกลมเท่ากัน จุดสามจุดบนระนาบที่ไม่ตกลงบนเส้นตรงทั้งหมดคือ คอนซายคลิก และอาจมีอย่างน้อยสี่จุดในระนาบนั้นที่ไม่จำเป็นต้องเป็น คอนซายคลิก
ไฟล์:Concyclic.svg|thumb|เส้นตั้งฉากที่จุดแบ่งครึ่งของคอร์ดตัดกันที่จุดศูนย์กลาง

**เส้นแบ่งครึ่งมุม**
โดยทั่วไป วงกลมที่มีจุดศูนย์กลาง O ที่มีจุด P และ Q บนเส้นรอบวง ดังนั้น OP และ OQ จึงมีระยะทางเท่ากัน ดังนั้น O ต้องอยู่บนเส้นตั้งฉากของจุดกึ่งกลางของส่วนของเส้นตรง PQ สำหรับ n จุดที่แตกต่างกันมีเส้นตั้งฉากที่จุดกึ่งกลาง  เส้น และเงื่อนไขคือจะเส้นตั้งฉากเหล่านั้นตัดกันที่จุดศูนย์กลาง O

**รูปหลายเหลี่ยมแนบวงกลม**

**รูปสามเหลี่ยม**
จุดยอดของสามเหลี่ยมทุกรูปภายในวงกลม (ด้วยเหตุนี้ผู้เขียนบางคนจึงกำหนด "concyclic" เฉพาะในบริบทของจุดสี่จุดขึ้นไปในวงกลม) วงกลมที่มีจุดยอดของรูปสามเหลี่ยมเรียกว่า วงกลมที่ถูกจำกัดขอบเขตโดยรูปสามเหลี่ยม ชุดของจุดอื่น ๆ ที่กำหนดจากรูปสามเหลี่ยมนั้นมีหลายรูปแบบเช่นกัน โดยมีวงกลมที่ต่างกัน
รัศมีของวงกลมที่อยู่ในชุดของจุดนั้นสามารถหาได้โดยโดย กำหนดรัศมีของวงกลมที่ล้อมรอบสามเหลี่ยมใด ๆ ที่มีจุดยอดสามจุดใด ๆ หากระยะทางในแนวดิ่งของสามคู่ของสามจุดคือ a, b และ c แล้วรัศมีของวงกลมจะเป็น
สมการของวงกลมล้อมรอบรูปสามเหลี่ยม ค่าของความยาวของรัศมีและพิกัดของศูนย์กลางของวงกลมในแง่ของพิกัดคาร์ทีเซียนของจุดยอดจะได้จากสมการนี้

**รูปสี่เหลี่ยม**
รูปสี่เหลี่ยมด้านขนาน ABCD ที่มีจุดยอด concyclic เรียกว่ารูปสี่เหลี่ยมแนบวงกลม จะเกิดขึ้นถ้าหาก  ซึ่งเป็นความจริงถ้าหากว่ามุมตรงข้ามในรูปสี่เหลี่ยมรวมกันได้ 180 องศา  รูปสี่เหลี่ยมแนบวงกลมนี้มีด้านต่อเนื่องกันคือ a, b, c, d และ ครึ่งหนึ่งของความยาวรอบรูป = (a + b + c + d) / 2 ซึ่งถูกเส้นรอบวงกำหนดโดย
โดยทฤษฎีของปโตเลมีถ้ารูปสี่เหลี่ยมขนมเปียกปูนจะถูกกำหนดโดยระยะทางคู่ระหว่างสี่จุดยอด A, B, C และ D ตามลำดับแล้วมันจะเป็นวงกลม

**อ้างอิง ==
สุนทร ยิ่งนคร

สุนทร ยิ่งนคร เป็นอดีตสมาชิกสภาผู้แทนราษฎรจังหวัดสมุทรสงคราม 2 สมัย

**ประวัติ**
สุนทร ยิ่งนคร เป็นชาวอำเภอบางคนที จังหวัดสมุทรสงคราม จบการศึกษาจากโรงเรียนสกลวิสุทธ์ อำเภอบางคนที ประกอบอาชีพเกษตรกรรม ก่อนที่จะเข้าสู่การเมืองโดยการร่วมกันจัดตั้ง "พรรคประชาธิปไตย" โดยมีนายชุมพล มณีเนตร เป็นหัวหน้าพรรค นายนิสิต เวทย์ศิริยานันท์ นายแถม นุชเจริญ เป็นรองหัวหน้าพรรค พันตำรวจตรี ประชา พูนวิวัฒน์ เป็นเลขาธิการพรรค นายประถัมภ์ ทิพยวงศ์ เป็รองเลขาธิการพรรค และมีกรรมการบริหารพรรคได้แก่ วิทยา กฤตลักษณ์กุล อุบล รัฐประเสริฐ บุญยงค์ สากิยะ และนายสุนทร
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 นายสุนทรได้ลงสมัครรับเลือกตั้ง ส.ส.สมุทรสงครามซึ่งมีจำนวน 1 ที่นั่ง และเขาได้รับเลือกตั้งเป็นสมัยแรก ได้คะแนน 6,950 คะแนน เอาชนะปรีชา คงศรี จากพรรคสังคมชาตินิยม ที่ได้ 6,803 คะแนน อีกทั้งยังเป็น 1 ใน 2 ส.ส. ของพรรคประชาธิปไตย อีกด้วย
ในการเลือกตั้ง พ.ศ. 2519 เขาลงสมัครรับเลือกตั้งในนามพรรคชาติไทย แต่สอบตก แพ้ให้กับปรีชา คงศรี จากพรรคประชาธิปัตย์ และต่อมาได้ย้ายไปสังกัดพรรคกิจสังคม และได้รับเลือกตั้งอีกครั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
ในปี พ.ศ. 2526 ไปร่วมก่อตั้งพรรคสยามประชาธิปไตย และเป็นกรรมการบริหารพรรค (ต่อมาเปลี่ยนชื่อเป็น พรรคสหประชาธิปไตย)
ในปี พ.ศ. 2529 เขาลงสมัครรับเลือกตั้งในนามพรรคราษฎร แต่ได้ลำดับที่ 3 รองจากไพโรจน์ ไชยพร (กิจสังคม) วิโรน์ ณ บางช้าง (ประชาธิปัตย์) 

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอบางคนที
หมวดหมู่:นักการเมืองจากจังหวัดสมุทรสงคราม
หมวดหมู่:สมาชิกสภาผู้แทนราษฎรจังหวัดสมุทรสงคราม
หมวดหมู่:พรรคประชาธิปไตย (พ.ศ. 2517)
หมวดหมู่:นักการเมืองพรรคชาติไทย
หมวดหมู่:นักการเมืองพรรคกิจสังคม
หมวดหมู่:พรรคสหประชาธิปไตย
หมวดหมู่:พรรคราษฎร (พ.ศ. 2529)
หมวดหมู่:พรรคเสรีธรรม (พ.ศ. 2535)
ตำบลหนองไม้แดง

หนองไม้แดง เป็นตำบลหนึ่งในอำเภอเมืองชลบุรี จังหวัดชลบุรี มีองค์กรปกครองส่วนท้องถิ่นในพื้นที่ คือ เทศบาลตำบลหนองไม้แดง ซึ่งครอบคลุมพื้นที่ตำบลหนองไม้แดงทั้งตำบล

**ประวัติ**
เดิมมีหนองน้ำใหญ่อยู่หนองหนึ่ง ห่างออกไปทางทิศตะวันออกของวัดอู่ตะเภา ประมาณ 1,500 เมตรเศษ กว้างประมาณ 2 เส้น ยาว 3 เส้น ลึก 3 เมตร และในท้องที่นี้มีหนองไม้แดงขึ้นอยู่ทั่วไป รวมทั้งในหนองน้ำนี้ ก็ยังมีตอไม้แดงขึ้นอยู่ทั่วไปตำบลนี้จึงได้ชื่อว่า ตำบลหนองไม้แดง อีกอย่างหนึ่งก็คือ ในหนังสือคำให้การชาวกรุงเก่าเล่าว่า ชลบุรีใส่ก้วยไม้แดง ซึ่งมีมากมายในท้องที่ตำบลหนองไม้แดง อยู่ทางทิศตะวันออกของตัวเมืองบางปลาสร้อย
องค์กรปกครองส่วนท้องถิ่นในตำบลหนองไม้แดง เดิมมีฐานะเป็น สภาตำบลหนองไม้แดง ต่อมาได้รับการจัดตั้งเป็น องค์การบริหารส่วนตำบลหนองไม้แดง ตามพระราชบัญญัติสภาตำบลและองค์การบริหารส่วนตำบล พ.ศ. 2537 เมื่อวันที่ 2 มีนาคม พ.ศ. 2538 จากนั้นได้ยกฐานะขึ้นเป็น เทศบาลตำบลหนองไม้แดง ตั้งแต่ปี พ.ศ. 2550 เป็นต้นมา

**ที่ตั้งและอาณาเขต**
ตำบลหนองไม้แดงตั้งอยู่ทางทิศตะวันตกเฉียงเหนือของจังหวัดชลบุรี มีอาณาเขตติดต่อกับพื้นที่ข้างเคียงดังต่อไปนี้- ทิศเหนือ ติดกับตำบลคลองตำหรุ- ทิศตะวันออก ติดกับตำบลดอนหัวฬ่อ- ทิศใต้ ติดกับตำบลนาป่า- ทิศตะวันตก ติดกับฝั่งทะเลตะวันออกของอ่าวไทย และตำบลบางทราย

**หมู่บ้านและประชากร**
จากข้อมูลของกรมการปกครอง ประชากรปลายปี พ.ศ. 2562 มีจำนวนทั้งสิ้น 12,975 คน แบ่งเป็นชาย 6,721 คน และเป็นหญิง 6,254 คน มีจำนวนบ้านทั้งหมด 10,560 หลัง สามารถแยกออกเป็นหมู่บ้านได้ดังนี้

**สถานศึกษา**
ในเขตเทศบาลตำบลเสม็ดมีสถานศึกษารวม 7 แห่ง โดยแบ่งตามสังกัดได้ดังนี้- โรงเรียนวัดศรีพโลทัย เปิดสอนระดับอนุบาลถึงประถมศึกษา ตั้งอยู่เลขที่ 1/2  หมู่ที่ 1- โรงเรียนบ้านห้วยสาลิกา เปิดสอนระดับอนุบาลถึงประถมศึกษา ตั้งอยู่หมู่ที่ 2- โรงเรียนอนุบาลวัดอู่ตะเภา เปิดสอนระดับอนุบาลถึงประถมศึกษา ตั้งอยู่หมู่ที่ 6 - โรงเรียนพงศ์สิริวิทยา เปิดสอนระดับอนุบาลและประถมศึกษา ตั้งอยู่เลขที่ 47/4 หมู่ที่ 2- มหาวิทยาลัยการกีฬาแห่งชาติ วิทยาเขตชลบุรี เปิดสอนระดับอุดมศึกษา ตั้งอยู่เลขที่ 333 หมู่ที่ 1 - มหาวิทยาลัยศรีปทุม วิทยาเขตชลบุรี เปิดสอนระดับอุดมศึกษา ตั้งอยู่เลขที่ 79 หมู่ที่ 1 

**อ้างอิง**

**แหล่งข้อมูลอื่น**
  เทศบาลตำบลหนองไม้แดง – เว็บไซต์อย่างเป็นทางการ
หนองไม้แดง
หนองไม้แดง
หนองไม้แดง
สุณัฐชา โล่สถาพรพิพิธ

สุณัฐชา โล่สถาพรพิพิธ (เกิด 21 มีนาคม พ.ศ. 2534) ท่ามเฮง เป็นนักการเมืองสตรีชาวไทย ปัจจุบันดำรงตำแหน่งเป็นรองเลขาธิการพรรคประชาธิปัตย์ และสมาชิกสภาผู้แทนราษฎรจังหวัดตรัง และอดีตกรรมการบริหารพรรคประชาธิปัตย์

**ประวัติ**
สุณัฐชา เกิดเมื่อวันที่ 21 มีนาคม พ.ศ. 2534 ที่อำเภอห้วยยอด จังหวัดตรัง เป็นบุตรนายสมชาย นางรัชดาพร โล่สถาพรพิพิธ ด้านครอบครัวสมรสกับนายจักรดุลย์ แซ่ลิ่ม นักธุรกิจชาวจังหวัดสงขลา
สำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยธรรมศาสตร์ ระดับปริญญาโท 2 ใบ ได้แก่ นิติศาสตรมหาบัณฑิต สาขาประกันภัย (เกียรตินิยมดี) จาก วิทยาลัยควีนแมรี มหาวิทยาลัยลอนดอน และ นิติศาสตรมหาบัณฑิต สาขากฎหมายการค้าระหว่างประเทศ (เกียรตินิยมดีมาก) จาก มหาวิทยาลัยเคนต์

**งานการเมือง**
สุณัฐชา เข้าสู่วงการการเมืองด้วยการเป็น เลขานุการนายกองค์การบริหารส่วนจังหวัดตรัง ในสมัยที่นายกิจ หลีกภัย ดำรงตำแหน่ง ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคประชาธิปัตย์ โดยเป็นสมาชิกสภาผู้แทนราษฎรที่อายุน้อยที่สุดในภาคใต้ และเป็นสุภาพสตรีคนแรกที่ได้รับเลือกตั้งเป็นสมาชิกสภาผู้แทนราษฎรจังหวัดตรัง
ในปี 2565 เธอได้รับแต่งตั้งเป็นกรรมการบริหารพรรคประชาธิปัตย์
และในการเลือกตั้ง พ.ศ. 2566 เธอยังได้รับเลือกตั้งอีกเป็นสมัยที่ 2 นอกจากนี้ยังได้รับแต่งตั้งเป็นรองประธานกรรมาธิการการท่องเที่ยว สภาผู้แทนราษฎร

**สมาชิกสภาผู้แทนราษฎร**
สุณัฐชา โล่สถาพรพิพิธ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดตรัง สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดตรัง สังกัดพรรคประชาธิปัตย์

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอห้วยยอด
หมวดหมู่:ชาวไทยเชื้อสายจีน
หมวดหมู่:นักการเมืองสตรีชาวไทย
หมวดหมู่:นักการเมืองจากจังหวัดตรัง
หมวดหมู่:สมาชิกสภาผู้แทนราษฎรจังหวัดตรัง
หมวดหมู่:นักการเมืองพรรคประชาธิปัตย์
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ศิษย์เก่าจากวิทยาลัยควีนแมรี มหาวิทยาลัยลอนดอน
หมวดหมู่:ศิษย์เก่าจากมหาวิทยาลัยเคนต์
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.ช.
ชิต เวชประสิทธิ์

ชิต เวชประสิทธิ์ (8 มีนาคม พ.ศ. 2457 - 25 พฤษภาคม พ.ศ. 2536) อดีตรัฐมนตรีไม่ประจำกระทรวง 2 สมัย และอดีตสมาชิกสภาผู้แทนราษฎรจังหวัดภูเก็ต 3 สมัย

**ประวัติ**
ชิต เวชประสิทธิ์ เกิดเมื่อวันที่ 8 มีนาคม พ.ศ. 2457 ที่บ้านท่าเรือ ตำบลศรีสุนทร อำเภอถลาง จังหวัดภูเก็ต เป็นบุตรของนายยาน และ นางสิ้ว เวชประสิทธิ์ สำเร็จการศึกษาจากโรงเรียนพาณิชยการวัดสามพระยา ก่อนที่จะเข้าศึกษาที่คณะรัฐศาสตร์ จุฬาลงกรณ์มหาวิทยาลัย แต่ไม่สำเร็จการศึกษา จนกระทั่งมาสำเร็จการศึกษาระดับปริญญาตรี ธรรมศาสตรบัณฑิต จาก มหาวิทยาลัยธรรมศาสตร์และการเมือง ในที่สุด สมรสกับ นางสมจิต เวชประสิทธิ์ (สกุลเดิม : ประธานธุรารักษ์) มีบุตร-ธิดา 6 คนโดยมีบุตรคนหนึ่งคือ นายวราภรณ์ เวชประสิทธิ์ หรือ สีเผือก สีสี่ ซึ่งเป็นศิลปินตลกชื่อดัง
ชิต เวชประสิทธิ์ ถึงแก่กรรมเมื่อวันที่ 25 พฤษภาคม พ.ศ. 2536 สิริอายุรวม 79 ปี

**งานการเมือง**
ชิต เข้าสู่วงการการเมือง เมื่อได้รับการแต่งตั้งให้เป็นสมาชิกสภาเทศบาลนครกรุงเทพฯ เขตสัมพันธวงศ์ เมื่อ พ.ศ. 2481 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรก ในปีเดียวกัน และได้รับเลือกตั้งรวม 3 สมัย
ชิต ได้รับตำแหน่งทางการเมืองสำคัญ คือ รัฐมนตรีไม่ประจำกระทรวง ในคณะรัฐมนตรีไทย คณะที่ 13 ในรัฐบาลของหม่อมราชวงศ์เสนีย์ ปราโมช เมื่อปี พ.ศ. 2488 และ คณะรัฐมนตรีไทย คณะที่ 18 ในรัฐบาลของพลเรือตรีถวัลย์ ธำรงนาวาสวัสดิ์ เมื่อปี พ.ศ. 2490

**สมาชิกสภาผู้แทนราษฎร**
ชิต เวชประสิทธิ์ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2481 จังหวัดภูเก็ต
# การเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 จังหวัดภูเก็ต ไม่สังกัดพรรคการเมือง (ต่อมาเข้าร่วมกับพรรคสหชีพ) 
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดภูเก็ต ไม่สังกัดพรรคการเมือง

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอถลาง
หมวดหมู่:สมาชิกขบวนการเสรีไทย
หมวดหมู่:นักการเมืองจากจังหวัดภูเก็ต
หมวดหมู่:รัฐมนตรีไทยที่ไม่ได้ประจำกระทรวง
หมวดหมู่:สมาชิกสภาผู้แทนราษฎรจังหวัดภูเก็ต
หมวดหมู่:พรรคสหชีพ
หมวดหมู่:พรรคสหภูมิ
หมวดหมู่:พรรคสังคมนิยมแห่งประเทศไทย
หมวดหมู่:บุคคลจากโรงเรียนภูเก็ตวิทยาลัย
หมวดหมู่:บุคคลจากมหาวิทยาลัยเทคโนโลยีราชมงคลพระนคร
หมวดหมู่:บุคคลจากคณะรัฐศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ต.ม.
หมวดหมู่:ชาวไทยในสงครามโลกครั้งที่สอง
กัลป์ (เมือง)

กัลป์ (Calp) หรือ กัลเป (Calpe) เป็นเมืองชายฝั่งทะเลเมดิเตอร์เรเนียนที่ตั้งอยู่ในโกมาร์กามารินาอัลตา จังหวัดอาลิกันเต แคว้นบาเลนเซีย ประเทศสเปน มีพื้นที่ 23.5 ตารางกิโลเมตร และมีประชากรหนาแน่น 920 คนต่อตารางกิโลเมตร เมืองนี้อยู่ห่างจากเมืองอาลิกันเตประมาณ 67 กิโลเมตร และอยู่ติดกับอุทยานธรรมชาติเป็ญญัลดิฟัก
เศรษฐกิจของกัลป์ขึ้นอยู่กับการท่องเที่ยวและการประมงเป็นหลัก แหล่งโบราณคดีไอบีเรีย โรมัน และอาหรับหลายแห่งปรากฏในเมืองนี้เนื่องจากทำเลที่ตั้งทางยุทธศาสตร์อันเหมาะสม

**อ้างอิง**
หมวดหมู่:เมืองในแคว้นบาเลนเซีย
อัลเตอา

อัลเตอา (บาเลนเซียและAltea) เป็นเมืองและเทศบาลแห่งหนึ่งในจังหวัดอาลิกันเต ประเทศสเปน ตั้งอยู่ทางทิศเหนือของเมืองอาลิกันเต ริมฝั่งทะเลเมดิเตอร์เรเนียนในส่วนที่เรียกว่าก็อสตาบลังกา
เศรษฐกิจของอัลเตอาในปัจจุบันขึ้นอยู่กับการท่องเที่ยวซึ่งเริ่มเติบโตในคริสต์ทศวรรษ 1950 เนื่องจากสภาพอากาศที่ดี ชายหาด ถนนที่คดเคี้ยวเป็นเขาวงกต และบ้านเรือนที่ทาสีขาวซึ่งเป็นลักษณะเด่นของเมือง ด้านเหนือของเมืองอัลเตอามีหน้าผาของทิวเขาแบร์นิอากำบังไว้ ทำให้ภูมิอากาศท้องถิ่นไม่ร้อนหรือหนาวจัด ทางเดินริมทะเลของเมืองนี้มีต้นปาล์มอยู่เรียงราย

**อ้างอิง**
หมวดหมู่:เมืองในแคว้นบาเลนเซีย
เกรวิลเย็นต์

เกรวิลเย็นต์ (Crevillent) หรือ เกรบิเยนเต (Crevillente) เป็นเมืองและเทศบาลแห่งหนึ่งในจังหวัดอาลิกันเตซึ่งเป็นส่วนหนึ่งของแคว้นบาเลนเซีย ประเทศสเปน ตั้งอยู่ในโกมาร์กาไบฌ์วินาโลโป บริเวณตีนทิวเขาที่มีชื่อเรียกในท้องถิ่นว่าแซร์ราเดเกรวิลเย็นต์
เกรวิลเย็นต์มีลักษณะภูมิประเทศแห้งแล้ง พืชพรรณหลักประกอบด้วยต้นคารอบ ต้นอัลมอนด์ ต้นมะกอกออลิฟ และหญ้าเอสปาร์โต เมืองนี้เป็นหนึ่งในผู้ผลิตและส่งออกพรมและทับทิมรายใหญ่
ชาวโรมันอาจเคยเข้ามาตั้งถิ่นฐานบริเวณเมืองนี้ ใน ค.ศ. 1263 ระหว่างการพิชิตดินแดนคืน พระเจ้าไชเมที่ 1 แห่งอารากอนทรงยึดเมืองนี้ได้จากชาวมัวร์และทรงผนวกเป็นส่วนหนึ่งของราชอาณาจักรบาเลนเซีย
สถานที่ท่องเที่ยวที่สำคัญที่สุดของเมืองคือพิพิธภัณฑ์ที่มีผลงานของมาริอา เบ็นยิวเร (ค.ศ. 1862–1947) ประติมากรชาวบาเลนเซีย งานประเพณีที่โดดเด่นได้แก่เทศกาล มอโรซีกริสติอันส์ พื้นที่เกษตรกรรมหลายแห่งในเขตเทศบาลเกรวิลเย็นต์ (โดยเฉพาะเอลเรอาเลงโก) มีซากปรักหักพังของเรือนจำ เตาอบ และบ้านที่ใช้ทรมานผู้คนในสมัยฟรันซิสโก ฟรังโก และสงครามกลางเมืองสเปนในช่วงต้นคริสต์ทศวรรษ 1900

**อ้างอิง**
หมวดหมู่:เมืองในแคว้นบาเลนเซีย
ปาแตร์นา

ปาแตร์นา (Paterna) หรือ ปาเตร์นา (Paterna) เป็นเมืองและเทศบาลในจังหวัดบาเลนเซีย แคว้นบาเลนเซีย ประเทศสเปน ตั้งอยู่บนฝั่งซ้ายของแม่น้ำตูเรีย ทางตะวันออกเฉียงเหนือของโกมาร์กาออร์ตาโอเอ็สต์ ห่างจากเมืองบาเลนเซียไปทางตะวันตกเฉียงเหนือ 5 กิโลเมตร (3 ไมล์)

**อ้างอิง**
หมวดหมู่:เมืองในแคว้นบาเลนเซีย
อัลซิรา

อัลซิรา (Alzira; Alcira) เป็นเมืองและเทศบาลที่มีประชากรประมาณเกือบ 45,000 คน ทางภาคตะวันออกของประเทศสเปน ตั้งอยู่บนฝั่งซ้ายของแม่น้ำฆูการ์และริมทางรถไฟสายบาเลนเซีย–อาลิกันเตในโกมาร์การิเบราอัลตา จังหวัดบาเลนเซีย แคว้นบาเลนเซีย สภาพภูมิอากาศโดยทั่วไปเป็นแบบเมดิเตอร์เรเนียน กล่าวคือ อุณหภูมิไม่สูงหรือต่ำมากนักทั้งในฤดูร้อนและฤดูหนาว ฝนตกน้อยและไม่สม่ำเสมอ แต่มักจะมีฝนตกหนักหลังช่วงแล้งจัด

**อ้างอิง**
หมวดหมู่:เมืองในแคว้นบาเลนเซีย
เปนิสโกลา

เปนิสโกลา (Peníscola) หรือ เปญญิสโกลา (Peñíscola) เป็นเมืองและเทศบาลแห่งหนึ่งในจังหวัดกัสเตยอน แคว้นบาเลนเซีย ประเทศสเปน ตั้งอยู่บนชายฝั่งโกสตาเดลอาซาอาร์ ทางทิศเหนือของทิวเขาแซร์ราดีร์ตาซึ่งทอดตัวขนานไปกับชายฝั่งทะเลเมดิเตอร์เรเนียน เมืองนี้เป็นหนึ่งในสถานที่ท่องเที่ยวยอดนิยม

**อ้างอิง**
หมวดหมู่:เมืองในแคว้นบาเลนเซีย
เบนิกาซิม

เบนิกาซิม (Benicàssim; Benicasim) เป็นเมือง เทศบาล และสถานตากอากาศชายหาดในจังหวัดกัสเตยอน แคว้นบาเลนเซีย ประเทศสเปน ตั้งอยู่ริมชายฝั่งโกสตาเดลอาซาอาร์ ทิวเขาเดแซร์ดเดเล็สปัลเม็สซึ่งอยู่ลึกเข้าไปในฝั่งช่วยกำบังเมืองนี้จากลมเหนือ ชื่อเมืองนี้มาจากชื่อเผ่าบานูกาซิม (Banu Qasim) สมาชิกของชาวเบอร์เบอร์กลุ่มกูตามา (Kutama) ซึ่งตั้งถิ่นฐานในพื้นที่ระหว่างการพิชิตคาบสมุทรไอบีเรียของชาวมัวร์ในคริสต์ศตวรรษที่ 8
เบนิกาซิมตั้งอยู่ห่างจากเมืองกัสเตยอนเดลาปลานาไปทางทิศเหรือ 13 กิโลเมตร ทางตอนเหนือสุดของแคว้นบาเลนเซีย เมืองนี้มีประชากรประมาณ 18,000 คน เศรษฐกิจส่วนใหญ่ขึ้นอยู่กับการท่องเที่ยว เมืองนี้เป็นที่รู้จักกันดีในเรื่องชายหาดและเทศกาลดนตรี เช่น เทศกาลนานาชาติเบนิกาซิม โรโททอมซันสแปลช เป็นต้น

**อ้างอิง**
หมวดหมู่:เมืองในแคว้นบาเลนเซีย
รูด็อล์ฟ เคียร์ชชเลเกอร์

รูด็อล์ฟ เคียร์ชชเลเกอร์ (Rudolf Kirchschläger) เป็นนักการทูต นักการเมือง และผู้พิพากษาชาวออสเตรีย  เขาดำรงตำแหน่งประธานาธิบดีออสเตรียระหว่าง ค.ศ. 1974–1986
หมวดหมู่:บุคคลที่เกิดในปี พ.ศ. 2458
หมวดหมู่:บุคคลที่เสียชีวิตในปี พ.ศ. 2543
หมวดหมู่:ประธานาธิบดีออสเตรีย
หมวดหมู่:นักการทูตชาวออสเตรีย
หมวดหมู่:บุคคลจากรัฐโอแบร์เอิสเตอร์ไรช์
ยศทหารกานา

ตารางข้างล่างต่อไปนี้คือข้อมูลเกี่ยวกับยศทหาร และ กำลังกึ่งทหารของกองทัพกานา ในห้วงเวลาต่างๆ โครงสร้างชั้นยศได้รับแบบธรรมเนียมมาจากกองทัพสหราชอาณาจักร.

**สัญญาบัตร**

**กองทัพบก**

**กองทัพเรือ**

**กองทัพอากาศ**

**ตำรวจ**

**ประทวน**

**ดูเพิ่ม**
 การเปรียบเทียบยศทหารของเครือจักรภพ

**อ้างอิง**

**เชิงอรรถ**

**บรรณานุกรม**

**แหล่งข้อมูลอื่น**
  ยศทหารแอฟริกาใต้. date=2020-06-16 
ก
หมวดหมู่:กองทัพกานา